Document ID: 32004R2204

UREDBA KOMISIJE (ES) št. 2204/2004
z dne 21. decembra 2004
o spremembi Uredbe (EGS) št. 1915/83 o nekaterih podrobnih pravilih glede vodenja knjigovodstva za določitev dohodkov kmetijskih gospodarstev
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65 EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1) in zlasti člena 6(2) Uredbe,
ob upoštevanju naslednjega:
(1)
V skladu s členom 5(1) Uredbe Komisije (EGS) št. 1915/83 (2) Komisija plača standardno plačilo zadevni državi članici za vsako ustrezno izpolnjeno poročilo kmetije, ki ji je poslano v obdobju, predpisanem v členu 3 navedene uredbe. Zaradi jasnosti je treba v Uredbo (EGS) št. 1915/83 vključiti tudi nekatere določbe glede plačil, določenih v Uredbi Komisije (EGS) št. 1859/82 z dne 12. julija 1982 o izboru poročevalskih kmetijskih gospodarstev za določitev dohodkov kmetijskih gospodarstev (3).
(2)
Iz proračunskih razlogov in z namenom olajšanja finančnega poslovodenja je treba največje število poročil s kmetijskih gospodarstev, ki se plačajo na državo članico, omejiti na število, navedeno v Prilogi I k Uredbi (EGS) št. 1859/82.
(3)
Če ima zadevna država članica več kot eno enoto, upravičeno do plačila, mora biti dovoljena določena prožnost glede števila poročil s kmetijskih gospodarstev na enoto v okviru največjega možnega števila poročevalskih kmetijskih gospodarstev na državo članico, kakor je določeno v Prilogi I k Uredbi (EGS) št. 1859/82.
(4)
Če je število ustrezno izpolnjenih, v roku poslanih poročil s kmetijskih gospodarstev za enoto ali državo članico nižje od 80 % števila, določenega za zadevno enoto ali državo članico, je treba standardno plačilo za poročila s kmetijskih gospodarstev iz omenjene enote ali države članice z obračunskim letom 2005 znižati. Vendar je kot prehodni ukrep primerno odložiti uporabo sistema zniževanja v Češki, Estoniji, na Cipru, v Latviji, Litvi, Madžarski, na Malti, v Poljski, Sloveniji in Slovaški, da se zagotovi nemotena prilagoditev novih držav članic sistemu vodenja knjigovodstva za določitev dohodkov kmetijskih gospodarstev, ki je za omenjene države nov.
(5)
Uredbo (EGS) št. 1915/83 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Odbora Skupnosti za mreže računovodskih podatkov s kmetijskih gospodarstev -
SPREJELA NASLEDNJO UREDBO:
Člen 1
Člen 5(1) Uredbe (EGS) št. 1915/83 se nadomesti z naslednjim:
„1. Komisija plača standardno plačilo državam članicam za vsako ustrezno izpolnjeno poročilo s kmetijskega gospodarstva, ki ji je bilo poslano v roku iz člena 3.
1a. Skupno število ustrezno izpolnjenih in poslanih poročil s kmetijskih gospodarstev na državo članico, ki so upravičena do standardnega plačila, ne presega skupnega števila poročevalskih kmetijskih gospodarstev, določenega za omenjeno državo članico v Prilogi I k Uredbi (EGS) št. 1859/82.
Če ima država članica več kot eno enoto, je lahko število ustrezno izpolnjenih in poslanih poročil s kmetijskih gospodarstev na enoto, ki je upravičeno do standardnega plačila, 20 % višje od števila, določenega za zadevno enoto, če skupno število ustrezno izpolnjenih in poslanih poročil s kmetijskih gospodarstev države članice ne presega skupnega števila, določenega za navedeno državo članico v Prilogi I k Uredbi (EGS) št. 1859/82.
Če je število ustrezno izpolnjenih in poslanih poročil s kmetijskih gospodarstev za enoto ali državo članico nižje od 80 % števila poročevalskih kmetijskih gospodarstev, določenega za navedeno enoto ali zadevno državo članico, je treba standardno plačilo za poročila s kmetijskih gospodarstev iz omenjene enote ali zadevne države članice znižati za:
-
10 % v obračunskih letih 2005 in 2006,
-
20 % v obračunskem letu 2007 in naslednjih obračunskih letih.
Če je število manjše od določenega za enoto in zadevno državo članico, se znižanje uporabi samo na državni ravni.
Znižanje za obračunsko leto 2005 iz prve alinee tretjega pododstavka se ne uporablja za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško.“
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od obračunskega leta 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. decembra 2004

Labels: 15
6